## El Consell cobrix sis places vacants de registres de la propietat, mercantils i béns mobles a la Comunitat Valenciana

*** Els registradors proveiran les oficines de Dénia, Alacant, Nules, Pego i dos a Castelló de la Plana**

El Consell ha aprovat el decret pel qual es nomena sis persones titulars de registres de la propietat, mercantils i de béns mobles que han obtingut plaça a la Comunitat Valenciana en concurs ordinari.

Els registradors de la propietat exercixen professionalment i baix la seua responsabilitat les funcions públiques que els atribuïxen les lleis en general i, en particular, la legislació hipotecària, mercantil i administrativa.

En este sentit, el Consell ha nomenat registradors en les localitats de Dénia, Alacant, Nules, Pego i dos a Castelló de la Plana.

La provisió de registres vacants a la Comunitat Valenciana, en virtut del concurs entre membres del cos d’aspirants a registradors de la propietat, mercantils i de béns mobles, va ser convocat mitjançant la Resolució de 27 de gener de 2025 i resolt mitjançant la Resolució de 6 de març de 2025, d’acord amb el que establix el reglament hipotecari vigent i tenint en compte el que disposa l’article 58 de l’Estatut d’Autonomia de la Comunitat Valenciana.

Fecha: 25/03/2025